b'\n_START_ARTICLE_\nNija\n_START_PARAGRAPH_\nNija, Nije, Ni (Tutmoz I.), Nii (Amarnska pisma) ali Nihe je bilo starove\xc5\xa1ko kraljestvo v Siriji ali Severni Siriji._NEWLINE_V Amarnskih pismih, pisanih v letih 1350-1335 pr. n. \xc5\xa1t., je Nija omenjana v samo dveh,  vendar pomembnih pismih. Mesto Tunip v severnem Levantu je dve desetletji posku\xc5\xa1alo navezati stik z egip\xc4\x8danskim faraonom in nazadnje uspelo s pismom EA 59 z naslovom "Od me\xc5\xa1\xc4\x8danov Tunipa". Faraonu je pisala tudi mestna dr\xc5\xbeava Arka in ga prosila za pomo\xc4\x8d (EA 100)._NEWLINE_Drugo pismo, ki omenja Nii, je pismo nekega Etakame, ki vsebuje njegov dogovor s Hetiti o prevzemu ozemlja, "mestnih dr\xc5\xbeav" in ljudstev v severnem in zahodnem Levantu.\n_START_SECTION_\nEA 59: Od me\xc5\xa1\xc4\x8danov Tunipa\n_START_PARAGRAPH_\nMe\xc5\xa1\xc4\x8dani Tunipa, ki je bil o\xc4\x8ditno v egip\xc4\x8danski domeni,  omenjajo, da \xc5\xbee dvajset let posku\xc5\xa1ajo navezati stike s faraonom in da jih ogro\xc5\xbea kralj Amurruja Aziru. Faraona prosijo, naj jim po\xc5\xa1lje voja\xc5\xa1ko pomo\xc4\x8d (bojne vozove). \xc4\x8ce pomo\xc4\x8di ne bodo dobili, bo Egipt za vedno izgubil svoje ozemlje v Levantu.\n_START_SECTION_\nEA 53: O podle\xc5\xbeu Ajtukami\n_START_PARAGRAPH_\nAvtor pisma je knez Katne Akizi. Tudi on prosi faraona za voja\xc5\xa1ko pomo\xc4\x8d (lokostrelce) in se hkrati prito\xc5\xbeuje, da mu namesto vojakov po\xc5\xa1ilja glasnike.'